CELEX: 32019D1202(01)
Language: hu
Date: 2019-11-29 00:00:00
Title: A Bizottság (EU) Határozata (2019. november 29.) az állatjóléti platform bizottsági szakértői csoport létrehozásáról szóló 2017/C 31/12 határozat módosításáról (EGT-vonatkozású szöveg) 2019/C 405/05

2.12.2019   
               
               
                  HU
               
               
                  Az Európai Unió Hivatalos Lapja
               
               
                  C 405/5
               
            
         A BIZOTTSÁG (EU) HATÁROZATA
         (2019. november 29.)
         az „állatjóléti platform” bizottsági szakértői csoport létrehozásáról szóló 2017/C 31/12 határozat módosításáról
         (EGT-vonatkozású szöveg)
         (2019/C 405/05)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     A 2017/C 31/12 bizottsági határozat (1)„állatjóléti platform” (a továbbiakban platform) néven létrehozott egy szakértői csoportot. A platform fő feladatai közé tartozik a Bizottság támogatása, valamint az állatjóléthez közvetlenül kapcsolódó uniós ügyekben – mint például a jogszabályok érvényre juttatása, továbbá a tudományos ismeretek, az innovációk és a bevált állatjóléti gyakorlatok cseréje – folytatott rendszeres párbeszéd elősegítése.
                  
               
                     (2)
                  
                  
                     A 2017/C 31/12 végrehajtási határozat 2019. december 31-ig alkalmazandó.
                  
               
                     (3)
                  
                  
                     Működésének két éve alatt a platform az állatjólétről folytatott nyílt párbeszédnek helyt adó, valamint a bevált gyakorlatok megosztására és a nem jogalkotási kezdeményezések végrehajtására szolgáló, széles körben elismert közvetítő fórummá vált, amelyben a tagállamok és az uniós érdekelt felek is aktívan részt vesznek.
                  
               
                     (4)
                  
                  
                     Megbízatásának meghosszabbítása hiányában a platform tevékenységei megszakadnak, aminek következtében veszélybe kerülnek eddigi eredményei. Következésképpen a párbeszéd és a tevékenységek folyamatosságának biztosítása érdekében meg kell hosszabbítani a platform megbízatását.
                  
               
                     (5)
                  
                  
                     A 2017/C 31/12 határozat alkalmazási időszakát ezért 18 hónappal, 2021. június 30-ig meg kell hosszabbítani.
                  
               
                     (6)
                  
                  
                     A 2017/C 31/12 határozatot ezért ennek megfelelően módosítani kell,
                  
               A KÖVETKEZŐKÉPPEN HATÁROZOTT:
         
            1. cikk
            A 2017/C 31/12 határozat 16. cikkének helyébe a következő szöveg lép:
            
               
                  „16. cikk
                  Alkalmazhatóság
                  Ezt a határozatot 2021. június 30-ig kell alkalmazni.”
               
            
         
         
            Kelt Brüsszelben, 2019. november 29-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  A Bizottság határozata (2017. január 24.) az „állatjóléti platform” bizottsági szakértői csoport létrehozásáról (HL C 31., 2017.1.31., 61. o.).